EUROOPAN KOMISSIO Bryssel 6.1.2017 COM(2017) 6 final 2013/0140(COD) KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta asetuksen antamiseksi virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) No 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta

(virallista valvontaa koskeva asetus)



2013/0140 (COD) KOMISSION TIEDONANTO

EUROOPAN PARLAMENTILLE



Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston ensimmäisessä käsittelyssä vahvistamasta kannasta asetuksen antamiseksi virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) No 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta

(virallista valvontaa koskeva asetus) 1.Tausta Päivä, jona ehdotus on toimitettu Euroopan parlamentille ja neuvostolle (asiakirja COM(2013) 265 final – 2013/0140 COD): 6. toukokuuta 2013 Päivä, jona Euroopan talous- ja sosiaalikomitea on antanut lausuntonsa: 16.–17. lokakuuta 2013 Päivä, jona alueiden komitea on antanut lausuntonsa: Päivä, jona Euroopan parlamentti on vahvistanut ensimmäisen käsittelyn kantansa: 29. marraskuuta 2013 15. huhtikuuta 2014 Päivä, jona muutettu ehdotus on toimitettu: * Päivä, jona neuvoston kanta on vahvistettu: 19. joulukuuta 2016 *Komissio otti huomioon ne epäviralliset keskustelut, joita neuvosto ja Euroopan parlamentti kävivät parlamentin ensimmäisen käsittelyn jälkeen, eikä siksi laatinut muutettua ehdotusta vaan ilmaisi näkemyksensä Euroopan parlamentin tarkistuksista tiedonannossa, joka koskee huhtikuun 2014 istuntojaksolla hyväksyttyihin Euroopan parlamentin lausuntoihin ja päätöslauselmiin liittyviä jatkotoimia (Communication de la Commission sur les suites données aux avis et résolutions adoptés par le Parlement européen lors de la session d'avril 2014, asiakirja SP(2014)471) ja joka toimitettiin Euroopan parlamentille 9. heinäkuuta 2014. 2.Komission ehdotuksen tavoite Ehdotuksen tavoitteena on nykyaikaistaa ja parantaa virallisen valvonnan järjestelmien tehokkuutta ja toimivuutta jäsenvaltioissa. Virallisella valvonnalla pyritään varmistamaan koko elintarvikeketjussa korkeat turvallisuus- ja laatuvaatimukset, jotka pannaan johdonmukaisesti täytäntöön ja jotka vastaavat EU:n kauppakumppaneiden odotuksia. Ehdotuksella korvataan vuodelta 2004 peräisin oleva virallista valvontaa koskeva asetus. Sillä laajennetaan valvonnan soveltamisalaa niin, että se kattaa kasvien terveyden ja eläimistä saatavat sivutuotteet, joita on tähän saakka käsitelty lähinnä alakohtaisissa säännöissä, jotta viralliseen valvontaan koko elintarvikeketjussa saataisiin luotua johdonmukaisempi ja kokonaisvaltaisempi lähestymistapa. Ehdotuksessa sovelletaan viralliseen valvontaan riskiperusteista toimintamallia. Lisäksi sillä pyritään vähentämään viranomaisiin ja alan toimijoihin kohdistuvaa sääntely- ja hallinnollista rasitetta. Ehdotuksessa käsitellään erityisesti eläinlääkejäämiin eläimissä ja eläintuotteissa kohdistuvan virallisen valvonnan järjestelmän tehottomuutta. Sillä parannetaan hallinnollisen avun mekanismia ja kansallisten valvontaviranomaisten keskinäistä yhteistyötä, jotta rajat ylittävät vaatimusten noudattamatta jättämiseen liittyvät tapaukset saataisiin käsiteltyä tehokkaammin. Vaatimukset virallisten laboratorioiden akkreditoinnista ISO-standardien mukaisesti säilytetään voimassa. Tarvittaessa kuitenkin säädetään siirtymätoimenpiteistä ja tilapäisistä tai pysyvistä poikkeuksista. Ehdotuksella otetaan käyttöön yhteiset säännöt, jotka koskevat kaikkia sellaisia valvontatoimia, jotka on toteutettava EU:n rajoilla, kun EU:n ulkopuolisista maista tuodaan eläimiä tai tavaroita, jotka edellyttävät terveyden suojelun vuoksi enemmän huomiota. Näin paikataan nykyisten sääntöjen pirstaleisuutta ja vähennetään valvontajärjestelmästä viranomaisille ja yrityksille aiheutuvaa rasitetta. Vaikka asiakirjatarkastuksia tehdään järjestelmällisesti niille eläimille ja tavaroille, jotka on tarkastettava rajatarkastusasemilla, yhteisillä kriteereillä varmistetaan, että tunnistus- tai fyysisiä tarkastuksia tehdään niin usein kuin se on kunkin eläinten tai tavaroiden lähetyksen aiheuttaman riskin mukaan tarpeen. Vahvistetuilla avoimuussäännöillä pyritään lisäämään toimivaltaisten viranomaisten vastuuvelvollisuutta kuluttajiin ja yrityksiin nähden sen osalta, miten elintarvikeketjun sääntöjä sovelletaan ja valvotaan. Kansallisiin lainvalvojiin kohdistuu myös uusi vaatimus toteuttaa säännöllisiä ja ennalta ilmoittamattomia tarkastuksia petollisten käytäntöjen havaitsemiseksi, ja petollisen toiminnan johdosta määrättävät tiukemmat taloudelliset seuraamukset ovat merkittävä askel elintarvikepetosten torjunnassa ja reilun kilpailun edistämisessä yritysten välillä. Ehdotus rakentuu virallisen valvonnan nykyiselle pakollisten maksujen järjestelmälle, jotta kansallisille valvontajärjestelmille osoitetaan riittävät resurssit ottaen samalla huomioon pienten yritysten edut. Ehdotuksessa siirretään komissiolle valta antaa delegoituja tai täytäntöönpanosäädöksiä, jotta se voi täydentää tai määrittää valvonta- ja täytäntöönpanovaatimuksia tietyillä elintarvikeketjun keskeisillä osa-alueilla. Näin mahdollistetaan erityiset täytäntöönpanon valvontaa koskevat järjestelyt, mukaan lukien valvonnan vähimmäistiheydet, tietyn alan erityisten riskien tai vaarojen sitä edellyttäessä. Samalla komissio voi näiden valtuuksien turvin mukauttaa tiettyjä valvontajärjestelmän osatekijöitä näillä aloilla, jos olosuhteet muuttuvat ajan myötä. 3.Huomautukset neuvoston kannasta 3.1Yleisiä huomautuksia Komission ehdotus toimitettiin Euroopan parlamentille ja neuvostolle 6. toukokuuta 2013. Euroopan parlamentti antoi lausuntonsa ensimmäisessä käsittelyssä 15. huhtikuuta 2014. Se kannatti komission ehdotuksen päätavoitteita. Parlamentti kannatti erityisesti sitä, että virallisen valvonnan osalta on otettava käyttöön yhdennetympi toimintamalli pirstoutumisen ja päällekkäisten sääntöjen torjumiseksi, ja riskiperusteisen valvonnan tarpeellisuutta. Se kannatti myös virallisen valvonnan riittävän rahoituksen varmistamista ja maksujen laskentatavan julkistamista. Luonnonmukaisen tuotannon osalta Euroopan parlamentti kannatti komission lähestymistapaa, jonka mukaan komissio olisi valtuutettava virallista valvontaa koskevassa asetuksessa hyväksymään valvontasääntöjä, jotka koskevat nimenomaan luonnonmukaisen tuotannon alaa. Tätä lähestymistapaa ei omaksuttu neuvoston yleisnäkemyksessä, jossa poistettiin valtuutukset ja lisättiin luonnonmukaista tuotantoa koskevaan ehdotukseen huomattava määrä erityisiä sääntöjä (ja vastaavia valtuutuksia). Jotta lainsäätäjien olisi helpompi päästä sopimukseen, ja varmistuttuaan huolellisesti siitä, että valvonnan tehokkuus ei vaarantuisi, komissio hyväksyi, että virallista valvontaa koskevaan asetukseen sisällytetään orgaanisen tuotannon osalta vähemmän valtuutuksia.

Euroopan parlamentin kantaan sisältyi 319 tarkistusta komission alkuperäiseen ehdotukseen. Komissio ei esittänyt muutettua ehdotusta. Tiedonannossa, joka koskee huhtikuun 2014 istuntojaksolla hyväksyttyihin Euroopan parlamentin lausuntoihin ja päätöslauselmiin liittyviä jatkotoimia (Communication de la Commission sur les suites données aux avis et résolutions adoptés par le Parlement européen lors de la session d'avril 2014, asiakirja SP(2014)471) ja joka lähetettiin Euroopan parlamentille 9. heinäkuuta 2016, komissio toteaa voivansa hyväksyä 319 tarkistuksesta 129 kokonaan, osittain, periaatteessa tai uudelleenmuotoiltuna, koska se katsoo, että näillä tarkistuksilla voidaan selkeyttää tai parantaa komission ehdotusta ja että ne ovat sen yleisten päämäärien mukaisia. Kun Euroopan parlamentin ensimmäisen käsittelyn kanta oli vahvistettu, jatkettiin epävirallisia keskusteluita Euroopan parlamentin valtuuskuntien, neuvoston puheenjohtajamaan ja komission välillä, jotta sopimukseen voitaisiin päästä yhteisen kannan vaiheessa (varhain toisessa käsittelyssä). Keskustelut osoittautuivat tuloksekkaiksi, ja ne on otettu huomioon 19. joulukuuta 2016 määräenemmistöllä vahvistetussa neuvoston yhteisessä kannassa. Komissio katsoo, että neuvoston yhteisessä kannassa otetaan huomioon komission ehdotuksen alkuperäiset tavoitteet ja monet Euroopan parlamentin esittämistä näkemyksistä. Vaikka yhteinen kanta eroaakin tietyiltä osin komission alkuperäisestä ehdotuksesta, komissio katsoo, että se on huolellisesti tasapainotettu kompromissi, ja on tyytyväinen siihen, että se kattaa kaikki ne kysymykset, joita komissio piti olennaisina asetusehdotuksen antamisen aikaan. 3.2Komission hyväksymät Euroopan parlamentin tarkistukset, jotka on sisällytetty kokonaan, osittain tai periaatteessa neuvoston ensimmäisen käsittelyn kantaan Kuluttajien suojeleminen harhaanjohtamiselta elintarvikkeiden luonteen ja laadun suhteen. Euroopan parlamentti teki tarkistuksen, jossa edellytetään lainvalvontaviranomaisten ottavan riskiperusteista valvontaa suorittaessaan huomioon sen todennäköisyyden, että kuluttajia saatetaan olla johtamassa harhaan elintarvikkeiden luonteen, tunnistetietojen ja ominaisuuksien suhteen. Komissio ja neuvosto saattoivat hyväksyä tarkistuksen, koska se vastaa yleistä pyrkimystä puuttua tehokkaasti petollisten tai vilpillisten käytäntöjen avulla tehtyihin sääntöjen rikkomisiin. Elintarvikeketjun aitoutta ja eheyttä käsittelevät Euroopan vertailukeskukset. Euroopan parlamentti esitti Euroopan vertailukeskusten perustamista käsittelemään elintarvikeketjun aitoutta ja eheyttä. Näiden keskusten olisi autettava komissiota ja jäsenvaltioita ehkäisemään, havaitsemaan ja torjumaan elintarvikeketjuun liittyviä petoksia tarjoamalla erityisasiantuntemusta ja laatimalla erityisanalyyseja. Komissio ja neuvosto hyväksyivät tämän. Ilmiantajien suojeleminen. Euroopan parlamentti teki tarkistuksen, jolla pyritään suojelemaan ihmisiä, jotka ilmoittavat mahdollisista rikkomisista. Jäsenvaltioilla on erityisesti oltava käytössä toimivat menettelyt ilmiantajien suojelemiseksi kostotoimilta, syrjinnältä tai muun tyyppiseltä epäoikeudenmukaiselta kohtelulta. Komissio ja neuvosto hyväksyivät tämän. Eläinten hyvinvointia käsittelevät Euroopan vertailukeskukset. Euroopan parlamentti teki tarkistuksen, jolla tällaisten keskusten perustamisesta tehdään oikeudellinen velvoite. Lisäksi parlamentti ehdotti, että keskusten antamaa koordinoitua tieteellistä apua olisi tarjottava niin toimivaltaisille viranomaisille kuin asiaan liittyville sidosryhmille. Komissio ja neuvosto saattoivat hyväksyä tämän, koska komission tutkimustyön ja selvitysten avulla keräämä näyttö osoittaa, että tällaisten vertailukeskusten perustaminen on tarpeen. 3.3Komission hylkäämät Euroopan parlamentin tarkistukset, jotka on sisällytetty kokonaan, osittain tai periaatteessa neuvoston ensimmäisen käsittelyn kantaan Kasvien lisäysaineiston poistaminen asetuksen soveltamisalasta. Euroopan parlamentti ehdotti kasvien lisäysaineistoon kohdistuvaa virallista valvontaa koskevien sääntöjen poistamista asetuksen soveltamisalasta. Komissio olisi halunnut sisällyttää ne asetuksen soveltamisalaan, jotta tämän alan viralliseen valvontaan olisi saatua luotua yhdennetympi toimintamalli ja valvontasääntöjä olisi saatua yhdenmukaistettua kaikissa jäsenvaltioissa. Neuvosto kuitenkin kannatti Euroopan parlamentin tarkistusta. Komissio hyväksyy kompromissin hengessä neuvoston kannan. 3.4Komission kokonaan, osittain tai periaatteessa hyväksymät Euroopan parlamentin tarkistukset, joita ei ole sisällytetty neuvoston ensimmäisen käsittelyn kantaan Maataloustuotteiden kaupan pitämistä koskevien vaatimusten virallinen valvonta. Komissio hyväksyi Euroopan parlamentin tarkistuksen ehdotuksen soveltamisalan laajentamisesta asetuksen (EU) N:o 1308/2013 säännöksillä säänneltyihin maataloustuotteiden kaupan pitämisen vaatimuksiin ja sääntöihin. Neuvosto ei voinut hyväksyä tarkistusta kokonaisuudessaan, joten seurauksena oli kompromissi, jossa asetuksen piiriin kuuluva virallinen valvonta kattaa kaupan pitämisen vaatimuksia koskevan lainsäädännön nojalla tehdyt tarkastukset, joissa todetaan mahdollisia petollisia tai vilpillisiä käytäntöjä. Komissio voi hyväksyä neuvoston kannan, koska kyseisiin tuotteisiin sovelletaan huomattavaa määrää vahvistettuja virallisen valvonnan sääntöjä, joilla pyritään tunnistamaan ja ehkäisemään petollisia käytäntöjä. Petollisiin tai vilpillisiin käytäntöihin sovellettavat taloudelliset seuraamukset olisi asetettava tasolle, joka on vähintään kaksi kertaa rikkomiseen syyllistyneen tavoittelema taloudellinen hyöty. Komissio hyväksyi Euroopan parlamentin tarkistuksen petollisen toiminnan johdosta määrättävien taloudellisten seuraamusten tiukentamisesta. Neuvoston kannassa päädyttiin kompromissiin, jonka mukaan taloudellisissa seuraamuksissa on otettava huomioon taloudellinen hyöty tai prosenttiosuus toimijan liikevaihdosta. Tämä perustui siihen, että olisi erittäin vaikeaa laskea tarkasti tavoiteltu taloudellinen hyöty. Komissio voi hyväksyä neuvoston kannan, koska kompromissikin johtaa entistä tiukempiin taloudellisia seuraamuksia koskeviin sääntöihin petollisten tai vilpillisten käytäntöjen ehkäisemiseksi paremmin. 3.5Komission hylkäämät Euroopan parlamentin tarkistukset, joita ei ole sisällytetty neuvoston ensimmäisen käsittelyn kantaan Virallisen valvonnan pakollisia maksuja koskevien sääntöjen poistaminen. Euroopan parlamentti teki tarkistuksia, joissa hylättiin pakolliset maksut ja päädyttiin jäsenvaltioiden harkintavaltaan niiden käytössä. Euroopan parlamentti hylkäsi myös mikroyritysten vapauttamisen pakollisista maksuista. Komissio hylkäsi nämä tarkistukset, koska ne ovat ristiriidassa suhteessa komission pyrkimykseen varmistaa valvontaviranomaisten kestävä rahoitus ja toimijoiden tasapuolisempi osallistuminen valvontajärjestelmän rahoitukseen. Myös neuvosto hylkäsi tarkistukset ja edellyttää kannassaan niiden sijasta pakollisia maksuja aloilla, joilla riskien pohjalta tarvitaan resurssi-intensiivisempää valvontaa, kuten teurastamoissa ja tuonnin yhteydessä. Lisäksi jäsenvaltiot voivat neuvoston kannan pohjalta ottaa huomioon pienten yritysten edut maksujen pienentämiseksi. Komissio voi hyväksyä neuvoston kannan, koska se mahdollistaisi kestävän rahoituksen niillä elintarvikeketjun aloilla, joilla valvonta on kaikkein tarpeellisinta ja joilla markkinoiden vääristymisen riski pakollisten maksujen puuttuessa on suurempi. Lisäksi komission ehdottamat säännöt maksujen avoimuudesta on suurelta osin säilytetty. Kyseisillä säännöillä edistetään lisää maksujen täytäntöönpanon johdonmukaisuutta koko EU:ssa. Virkaeläinlääkärin jatkuva läsnäolo. Euroopan parlamentti ehdotti, että virkaeläinlääkärin olisi oltava jatkuvasti paikalla ante- ja post mortem tarkastuksen aikana. Lisäksi se ehdotti, että mahdollisuus ottaa teurastamon henkilöstö mukaan viralliseen valvontaan virkaeläinlääkärin valvonnassa olisi rajattava siipikarjaan ja jäniseläimiin. Komissio hylkäsi nämä tarkistukset, koska niillä vesitettäisiin tavoite, jonka mukaan valvontaresurssien käyttöä olisi tehostettava ja toimivaltaisiin viranomaisiin kohdistuvaa rasitetta vähennettävä – alentamatta kuitenkaan elintarvikkeiden turvallisuuden tasoa. Neuvosto hylkäsi useimmat näistä tarkistuksista samanlaisin perustein. Neuvoston kannan mukaan joustavuus toteutuu delegoiduilla ja täytäntöönpanosäädöksillä. Unioniin tulevien ”eläinperäisiä tuotteita sisältävien elintarvikkeiden” pakollinen kanavointi ja järjestelmällinen virallinen valvonta. Euroopan parlamentti ehdotti, että ”eläinperäisiä tuotteita sisältävät elintarvikkeet” olisi lisättävä niiden tavaroiden joukkoon, joille on pakollista tehdä järjestelmälliset tarkastukset rajatarkastusasemilla. Komissio hylkäsi tämän tarkistuksen, sillä kaikki ”eläinperäisiä tuotteita sisältävät elintarvikkeet” eivät suinkaan aiheuta sellaista riskiä, että ne olisi kanavoitava ja tarkastettava järjestelmällisesti rajatarkastusasemalla. Myös neuvosto hylkäsi nämä tarkistukset, sillä ne olisivat suhteettomia ja häiritsisivät tarpeettomasti kaupankäyntiä. Kaikkien eläinperäisten tuotteiden eläinlääkärintarkastukset rajalla. Euroopan parlamentti teki tarkistuksia, joiden mukaan virkaeläinlääkärin on tehtävä unioniin tuleville eläimille ja kaikille eläinperäisille tuotteille fyysiset tarkastukset. Komissio hylkäsi nämä tarkistukset, koska tietyille eläinperäisille tuotteille, kuten maitojauheelle ja säilykelihalle, tehtävissä fyysisissä tarkastuksissa ei välttämättä edellytetä eläinlääketieteellistä asiantuntemusta. Tämä tarkistus olisi lisäksi ristiriidassa yhden ehdotuksen perustavoitteen eli valvontaresurssien tehokkaamman käytön mahdollistamisen kanssa. Neuvosto hylkäsi nämä Euroopan parlamentin tarkistukset samanlaisin perustein. Neuvoston kompromissin mukaan virkaeläinlääkärien on suoritettava fyysiset tarkastukset eläinten sekä lihan ja syötävien eläimenosien lähetyksille. Komissio voi hyväksyä kompromissin, sillä vaikka se on komission ehdotusta ohjaavampi, se mahdollistaa eläinlääkinnällisten resurssien tehokkaamman kohdentamisen. 3.6Neuvoston lisäämät uudet säännökset